JAS-3BB ส่งทีมช่วยเหลือปชช.กระทบ “เตี้ยนหมู่” พื้นที่ลพบุรี-สิงห์บุรี
JAS-3BB ส่งทีมช่วยเหลือปชช. – มอบถุงยังชีพ – เงินสนับสนุน ผู้ได้รับผลกระทบจากอุทกภัย “เตี้ยนหมู่” พื้นที่จังหวัดลพบุรี – สิงห์บุรี
JAS-3BB ส่งทีมช่วยเหลือปชช. – มอบถุงยังชีพ – เงินสนับสนุน ผู้ได้รับผลกระทบจากอุทกภัย “เตี้ยนหมู่” พื้นที่จังหวัดลพบุรี – สิงห์บุรี
1 ต.ค. 2564

กลุ่มบริษัทจัสมิน อินเตอร์เนชั่นแนล จำกัด (มหาชน) หรือ JAS โดย 3BB ภาคกลาง นำโดยผู้อำนวยการภาค นายพิสิษฐ์ จันทศรี ผู้จัดการเขต นายสุทิวัส วัชรบุศราคำ ผู้จัดการจังหวัดลพบุรี นายเจษฎา ศรีปัทมปิยพงศ์ ผู้จัดการจังหวัดสระบุรี นายธีรวุฒิ โอสถ และฝ่ายพัฒนาธุรกิจเพื่อสังคม บริษัท จัสมิน อินเตอร์เนชั่นแนล จำกัด (มหาชน) พร้อมทีมพนักงาน เดินทางเข้าช่วยเหลือเพื่อมอบถุงยังชีพและน้ำดื่ม ให้กับพี่น้องประชาชนที่ได้รับผลกระทบจากอุทกภัย “เตี้ยนหมู่” ในเขตพื้นที่ บ้านสันตะลุง หมู่ที่ 1 ชุมชนบ้านท่ามะนาว และชุมชนบ้านบัวชุม อ.ชัยบาดาล จ.ลพบุรี
รวมทั้งมอบเงินสนับสนุนการทำงานของเจ้าหน้าที่ในพื้นที่ที่ดูแลการเดินทางเข้า-ออกของประชาชนภายในชุมชนดังกล่าว หลังจากนั้นได้เดินทางไปมอบถุงยังชีพให้กับชุมชนบ้านบางแคใน (วัดโพธิ์เงิน) อ.เมือง จ.สิงห์บุรี รวมทั้งชุมชนบ้านบางปูน ม.4 ต.ชีน้ำร้าย อ.อินทร์บุรี จ.สิงห์บุรี  อีกด้วย
ทั้งนี้ กลุ่มบริษัทจัสมินฯ​ ได้ติดตามสถานการณ์น้ำท่วมอย่างใกล้ชิด รวมทั้งเฝ้าระวังโครงข่ายของบริษัทไม่ให้ได้รับความเสียหาย เพื่อสามารถให้บริการแก่ลูกค้าอย่างต่อเนื่อง